
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 47

        din 28 martie 2013

privind prelungirea unor contracte de închiriere

        
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5622/12.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect terenuri ocupate de construcţii – garaje sau balcoane, respectiv un teren limitrof imobilului, precum şi amplasamentul de la parterul  clădirii Primăriei municipiului, pe care este montat un aparat tip dozator cafea, prin care aceştia solicită prelungirea acestor contracte,  al căror termen expiră la data de 31.03.2013;

Având în vedere cererea adresată Primăriei Municipiului Sighişoara de către beneficiara unui contract de închiriere având ca obiect un spaţiu cu altă destinaţie decât locuinţă, respectiv toaletă publică, al cărui termen expiră la data de 31.03.2013;

Luând în considerare clauza din contractele de închiriere, al căror termen expiră la data de 31.03.2013, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Luând în considerare că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Ţinând cont de prevederile art. 555 şi următoarele, art.  858 şi următoarele şi art. 1777 şi următoarele din Legea nr. 287/2009 privind Codul civil, republicat;

Văzând şi prevederile Legii nr. 213/1998 privind bunurile proprietate publică, cu modificările şi completările ulterioare;

Luând în considerare că prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului,  înregistrat cu nr. 5621/12.03.2013, prin care se propune aprobarea prelungirii contractelor de închiriere, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” , (5) lit. „a” şi „b”, art. 45 (3), art. 115 (1) lit. „b’’ şi a art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

             H O T Ă R Ă Ş T E:

Art.1. (1) Se aprobă prelungirea contractului de închiriere nr. 200/2008, încheiat cu SZOCS ZSOLT, având ca obiect terenul ocupat de construcţia - garaj, în suprafaţă de 15,95 mp., situat în Municipiul Sighişoara, str. Mihai Viteazu nr. 69, poz. 3, al cărui termen va expira la data de 31.03.2013.

(2) Începând cu data de 01.04.2013, chiria va fi de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi va fi indexată cu  indicele de inflaţie anual.
(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea contractului de închiriere se va face prin act adiţional.
Art.2. (1) Se aprobă prelungirea contractului de închiriere nr.163/2008, încheiat cu IVAN MANUELA, având ca obiect terenul ocupat de construcţia – garaj, în suprafaţă de 16,50 mp., situat în Municipiul Sighişoara, Aleea Panseluţelor f.nr., lot 11, al cărui termen va expira la data de 31.03.2013.

(2) Începând cu data de 01.04.2013, chiria va fi de 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 105/29.11.2012, aşa cum a fost modificată prin Hotărârea Consiliului Local nr. 2/15.01.2013 şi va fi indexată cu  indicele de inflaţie anual.
(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea  contractului de închiriere se va face prin act adiţional.

 Art.3. (1) Se aprobă prelungirea contractului de închiriere nr. 291/2008, încheiat cu ŞANDRU NICOLETA, având ca obiect terenul ocupat cu construcţia - balcon, în suprafaţă de 8,00 mp., situat în Municipiul Sighişoara, str. Crizantemelor nr. 21 ap.1, al cărui termen va expira la data de 31.03.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

 (4) Prelungirea contractului de închiriere se va face prin act adiţional.

Art.4.  (1) Se aprobă prelungirea contractului de închiriere nr. 10/2011, încheiat cu FEREZAN  VALENTIN – PAVEL şi soţia FEREZAN BRÎNDUŞA, având ca obiect terenul în suprafaţă de 70,00 mp., limitrof imobilului situat în Municipiul Sighişoara, str. Libertăţii nr. 70, al cărui termen va expira la data de 31.03.2013.

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art.5. (1) Se aprobă prelungirea contractului de închiriere nr. 194/5366/2010, aşa cum a fost modificat şi completat prin actele adiţionale nr. 1/2011 şi 2/2012, încheiat cu S.C. Aledra Distrib S.R.L., având ca obiect amplasamentul, în suprafaţă de 1 mp., situat la parterul clădirii Primăriei Municipiului Sighişoara din str. Muzeului, nr. 7, pe care este montat un aparat tip dozator cafea, al cărui termen expiră la data de 31.03.2013.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1(un) an.

(4) Prelungirea contractului de închiriere se va face prin act adiţional.

Art.6. (1) Se aprobă prelungirea contractului de închiriere nr. 161/2008, aşa cum a fost modificat şi completat prin actele adiţionale nr. 1/2008 şi 2/2008, încheiat cu SANDU RODICA, având ca obiect spaţiul cu altă destinaţie decât locuinţă, respectiv toaletă publică, în suprafaţă de 24,00 mp., situat în Municipiul Sighişoara, str. Cositorarilor nr. 1 – 3, al cărui termen va expira la data de 31.03.2013.

(2) Începând cu data de 01.04.2013, chiria va fi de 5,50 lei/mp./lună, stabilită în baza pct. 3 din anexa nr. 1 la Hotărârea Consiliului Local nr. 117/29.11.2012 şi se va indexa cu indicele de  inflaţie semestrial.

(3) Perioada pentru care se aprobă prelungirea contractului de închiriere este de 5 (cinci) ani.

(4) Modificarea şi completarea  contractului de închiriere se va face prin act adiţional.

Art.7. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv adjunct şi Arhitectul Şef din cadrul Municipiului Sighişoara.

Art.8. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

  PREŞEDINTE DE ŞEDINŢĂ,


  Dan-Constantin Enescu                                                                  

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

9 ex. AF/FM

